MUSTIKA PAAJAH-AJAHAN PAWATEKAN SAJERONING “PUPULAN SATUA BAWAK BASA BALI” KAWIAN  I GDE DHARNA
I Kt. Yasa 1 , I. B. Putra Manik Aryana 1 , I Kt. Paramarta 2
Jurusan Pendidikan Bahasa Bali Universitas Pendidikan Ganesha Singaraja, Indonesia
e-mail: {ketutyasa150@yahoo.co.id, putramanikaryana@gmail.com, ketutgembel@yahoo.co.id}@undiksha.ac.id
Kuub
Tetilikan  puniki  matetujon  nlatarang:  (1)  wangun  jroning  karya  sastra,  lan  (2) mustika  paajah-ajahan  pawatekan.  Jejering  tetilikan,  pupulan  satua  bawak  basa Bali  kawian  I  Gde  Dharna.  Penandang  tetilikan,  wangun  jroning  karya  sastra,  lan mustika  paajah-ajahan  pawatekan . Tetilikan  nganggen  kramaning dokumentasi, ngwacen,  lan  nyatet ri  kala  mupulang data wangun  jroning  karya  sastra,  lan mustika  paajah-ajahan  pawatekan. Data tureksa  sane  kanggen:  (1) reduksi  data ; (2)  nlatarang data ;  lan (3) panyutetan (verifikasi). Pikolih  tetilikan  pupulan  satua bawak  basa  Bali  kawian  I  Gde  Dharna,  sakadi:  (1)  wangun  jroning  karya  sastra wenten pitu, sakadi: murda, unteng, pragina, rerawatan, lelintihan, pangresep, lan piteket.  (2)  Mustika  paajah-ajahan  pawatekan  kapolihang  18,  sakadi:  sradha bhakti,  arjawa,  awiwahara,  tinut  sesana,  teleb  makarya,  ngawi  parindikan  anyar, sida  ngraga,  nenten  minayang  sesamen  jana,  rasa  meled  uning,  dharma  negara, tresna negara, ngajiang kawagedan, masawitra, santi rasa, anteng ngwacen, ulati pawongan, ulati palemahan, lan  tinut swadharma.
Kruna jejaton : Mustika Paajah-ajahan Pawatekan, Satua Bawak.
Abstrak
Penelitian  ini  bertujuan  menjelaskan:  (1)  unsur  intrinsik;  dan  (2)  nilai pendidikan  karakter  bangsa.  Subjek  penelitian,  kumpulan  cerpen  bahasa  Bali karangan  I  Gde  Dharna.  Objek  penelitian,  unsur  intrinsik,  dan  nilai  pendidikan karakter  bangsa.  Penelitian  ini  menggunakan  metode  dokumentasi  teknik  baca catat  pada  saat  mengumpulkan  data  unsur  intrinsik, dan  nilai  pendidikan  karakter bangsa. Analisis data yang digunakan: (1) reduksi data; (2) deskripsi data; dan (3) kesimpulan/verifikasi.  Hasil  penelitian  kumpulan  cerpen  bahasa  Bali  karangan  I Gde  Dharna,  antara  lain:  (1)  unsur  intrinsik  ada  tujuh,  seperti:  judul,  tema,  tokoh, setting latar, alur, sudut pandang, dan amanat, (2) nilai pendidikan karakter bangsa ditemukan 18, seperti: religius, jujur, toleransi, disiplin, kerja keras, kreatif, mandiri, demokratis,  rasa  ingin  tahu,  semangat  kebangsaan,  cinta  tanah  air,  menghargai prestasi,  bersahabat,  cinta  damai,  gemar  membaca,  peduli  sosial,  peduli lingkungan, dan tanggung jawab.
Kata kunci : Cerpen, Pendidikan Karakter Bangsa.
Abstract
This  study  was  aim  to  explain:  (1)  intrinsic  elements;  and  (2)  the  value  of character educational nation. Research subjects were collection of short stories in Bali.  The  objects  of  research  were  intrinsic  elements,  and  the  value  of  character educational  nation.  This  research  used  the  documentation  method  of  reading technique. The analysis of data used: (1) data reduction; (2) data description; and (3)  conclusion/verification.  The  result  of  the  study  of  Balinese  short  stories collection  by  I  Gde  Dharna,  among  others:  (1)  there  are  seven  intrinsic  elements, such  as:  title,  theme,  character,  setting,  plot,  point  of  view,  and  mandate,  (2)  the values  of  character  educational  nation  are  found  18,  such  as:  religious,  honest, tolerant,  disciplined,  hard  work,  creative,  independent,  democratic,  curiosity,  spirit of nationality, love of homeland, appreciate the achievement, friendly, peaced love, delight in reading, social caring, care of environment, and responsibility.
Keywords : Character Educational Nation, Short Stories.

## PURWAKA
Sajeroning kurikulum 2013  (K13) kasaratang  pisan  indik  paajah-ajahan pawatekan,  lan  kawentenane  punika kabuatang  antuk  pemerintah.  Ring media sosial/cetak akeh  kapanggihin wacana indik  paajah-ajahan  pawatekan,  punika sane ngawi sekolah makinkin lan mautsaha sajeroning paajah-ajahan nyobiahang  lan  nglaksanayang  paajah- ajahan pawatekan.
Paajah-ajahan inggih punika paubahan  tata  papineh  lan  tata  laksana jana  saking  durung  midep  utawi  uning dados  uning  lan  waged.  Koesoema (2007:90)  pawatekan  kacingakin  saking solah, lan parilaksana sumangdena kalimbakang  majeng  ring  anake  alit. Nasrullah (2015:483) paajah-ajahan pawatekan punika mustika kahuripan sane minayang jana sareng sarwa maurip sane lianan, jana sane madue pawatekan becik wantah  sane  madue  rasa  sutindih, subhakti,  tata  susila  sane  anut,  lan budi pekerti sane  luih.  Prasida  kacutetang paajah-ajahan  pawatekan  inggih  punika ngeninin  indik  daging  pikayunan,  tata susila,  tata  papineh,  tata  laksana,  lan bebaosan.
Pikolih  tetilikan  Nurgiyantoro  lan Anwar  warsa  2013  wenten  11  mustika paajah-ajahan pawatekan sane kapolihang,  sakadi: (1)  arjawa;  (2)  sradha bhakti;  (3)  tresna  negara;  (4)  ngawi parindikan anyar; (5) anteng ngwacen; (6) tinut sesana; (7) tinut swadharma; (8) ulati
palemahan;  (9)  teleb  makarya;  (10)  ulati pawongan; lan (11) rasa meled uning.
Mustika  paajah-ajahan  pawatekan prasida  kapanggihin  ring  satua  bawak. Satua  bawak  ngranjing  ring  kasusastraan Bali  anyar.  Satua  bawak  sinalih  tunggil karya  sastra  maosang  parindikan  samian kahuripan  praginanyane.    Tetilikan  satua bawak  sampun  naenin  kalaksanayang antuk  Soetantyo  warsa  2013  kasinahang kawigunan  satua  bawak  prasida  kanggen sesuluh utawi panuntun indik tata laksana para  sisia  ring  sekolah.  Sajeroning  satua bawak  madaging  mustika  paajah-ajahan pawatekan  sane  maguna  lan  mapaiketan sajeroning  paajah-ajahan  pawatekan  ring sekolah.
Madasar  saking  kaluihan  mustika paajah-ajahan pawatekan sajeroning satua  bawak,    parindikane  punika  sane ngawi  panilik  nglaksanayang  tetilikan satua bawak basa Bali. Satua bawak sane katilik  marupa  pupulan  satua  bawak  basa Bali  kawian  I  Gde  Dharna.  Sajeroning satua  bawak  punika  madaging  mustika paajah-ajahan  pawatekan  sane  prasida katilik.  Kaluihan  satua  bawak  I  Gde Dharna  rerawatan  ceritanyane  samian magenah  ring  wewidangan  Buleleng. Pangawi saking Sukasada, sampun kasub indik reriptannyane, lan molihang penghargaan saking pemerintah kabupaten, provinsi marupa “Wija Kusuma”,  “Dharma  Kusuma  Madia”, “Dharma Kusuma”, lan polih hadiah sastra rancage.  Mawiwit  saking  parindikane
Vol: 5 No: 2, Tahun 2018 e-ISSN : 2599-2627
punika panilik rumasa garjita nilikin kawian dane.
Ngrerehin  Pikobet,  pikobet-pikobet sane  wenten  ring  pupulan  satua  bawak basa Bali Kawian I Gde Dharna sakadi: (1) wangun  jroning  karya  sastra;  (2)  wangun jaba  karya  sastra;  (3)  mustika  paajah- ajahan  pawatekan; (4) (campur  kode) ;  (5) basita paribasa miwah sane tiosan.
Ngwatesin  Pikobet,  tetilikan  puniki nilikin kalih pikobet/ variabel tetilikan. Tetilikan  sane  kalaksanayang  wantah indik:  (1)  wangun  jroning  karya  sastra  lan (2)  mustika  paajah-ajahan  pawatekan. Maka kalih pikobet punika dados pamucuk sajeroning tetilikan puniki.
Bantang pikobet tetilikan: (1)
sapunapi      wangun  jroning  karya  sastra sajeroning pupulan satua bawak basa Bali kawian  I  Gde  Dharna?  (2)  napi  manten mustika paajah-ajahan pawatekan sajeroning pupulan satua bawak basa Bali kawian I Gde Dharna?
Tetujon tetilikan: (1) prasida ngwedar  wangun  jroning  karya  sastra sajeroning pupulan satua bawak basa Bali kawian  I  Gde  Dharna;  lan    (2)  prasida nlatarang mustika paajah-ajahan pawatekan  sajeroning  pupulan  satua bawak basa Bali kawian I Gde Dharna.
Kawigunan  pamucuk sane  prasida kapolihang saking tetilikan, maguna kanggen nglimbakang widya pangweruhan  basa,  ngicenin  pangresep paajah-ajahan  indik  wangun  jroning  karya sastra, lan mustika paajah-ajahan pawatekan.  Kawigunan  panglimbak sane kapolihang:  (1)  majeng  sisia/mahasisia, tetilikan  puniki  ngicenin pratiwimba,  widya pangweruhan  indik wangun jroning karya sastra lan mustika paajah-ajahan pawatekan; (2) majeng pangwacen, ngicen  pangweruhan  wangun  jroning karya  sastra,  lan  mustika  paajah-ajahan pawatekan;  (3)  majeng  panilik  lianan, kanggen  pratiwimba  olih  panilik  lianan sane madue arsa/pikayunan nglaksanayang  tetilikan  sane  mapaiketan sareng  tetilikan  puniki;  (4)  majeng  panilik, kanggen  dasar  papineh,  malaksana, mabebaosan,  mangda  anut  ring  mustika paajah-ajahan pawatekan.
Arikunto  (2005:78)  sepat  siku-siku dahat  mabuat  pisan  duaning  prasida
ngicenin  pamargi  lan  ngwantu  panilik muputang  tetilikannyane.  Sepat  siku-siku sane kanggen, sakadi: (1) tetilikan asoroh; (2) landasan teori , sakadi: (a) kasusastraan  Bali;  (b)  satua  bawak;  (c) wangun  jroning  karya  sastra;  (d)  mustika paajah-ajahan  pawatekan;  lan  (e)  arti (makna) ; lan (3) model tetilikan.
Kasusastraan  Bali , Suwija  lan Manda (2015:64) “kasusastraan” mateges kawentenan  ajah-ajah  sane  luih/becik. Kasusastraan  Bali  inggih  punika  saluir ajah-ajahan/kaweruhan sane becik, pakaryan  para  wagmine  ring  Bali  sane kasurat  mabasa  Bali,  inggian  nganggen aksara Bali lan huruf Latin.
Satua bawak ngranjing ring kasusastraan Bali anyar. Sari lan Suparsa (2011:124) satua bawak karya sastra sane bawak,  nyaritayang  kahuripan  jana  apaos manten.
Wangun jroning karya sastra, Depdiknas (2008:94) ngwedar baga wangun  jroning  karya  sastra  wenten  pitu, sakadi: (1) murda; (2) unteng; (3) pragina;
(4) rerawatan;
(5)
lelintihan;
(6) pangresep; lan (7) piteket. Mustika  paajah-ajahan  pawatekan, Nurgiyantoro lan Anwar (2013:384) mustika  paajah-ajahan  pawatekan  inggih punika  solah  lan  tata  parilaksana  jana sane anut ring awig (norma) sane wenten ring  pakraman,  sakadi spiritual,  personal, sosial .    Kemendiknas  (2015:35-37)  baga mustika paajah-ajahan pawatekan wenten 18,  sakadi:  (1)  sradha  bhakti;  (2)  arjawa; (3)  awiwahara;  (4)  tinut  sesana;  (5)  teleb makarya;  (6)  ngawi  parindikan  anyar;  (7) sida ngraga; (8) nenten minayang sesamen jana;  (9)  rasa meled  uning;  (10) dharma  negara;  (11)  tresna  negara;  (12) ngajiang  kawagedan;  (13)  masawitra; (14) santi rasa; (15) anteng ngwacen; (16) ulati  pawongan;  (17)  ulati  palemahan;  lan (18) tinut swadharma.
Arti (makna), arti (makna) wenten ring  widya semantik . Semantik inggih punika pahan saking widya linguistik, sane malajahin  indik  arti (makna) .  Soroh  arti kaepah  dados,  arti leksikal lan  arti gramatikal. Suwandi  (2008:101)  paiketan arti (relasi  makna) inggih  punika  paiketan pantaraning satuan basa  sareng  basa sane  tiosan,  sakadi:  (1) sinonimi ;  (2)
Vol: 5 No: 2, Tahun 2018 e-ISSN : 2599-2627
antonim ;  (3) homonimi ;  (4) polisemi ;  (5) hiponim ;  (6) ambiguitas ;  (7) redundansi . Paiketan tata arti wenten sane kawastanin hubungan kesetaraan , Sukmana lan Budiman  (2010:12) hubungan  kesetaraan inggih punika paiketan kalih utawi langkungan parinama (istilah) sane kaangkenin  madue  arti  pateh (dianggap sama).

## KRAMANING TETILIKAN
Wenten  lelima  papalih  paridabdab kramaning tetilikan sakadi: (1) Pendekatan lan soroh tetilikan, tetilikan puniki ngangge pendekatan  kualitatif, santukan  soroh tetilikannyane ngranjing  ring  tetilikan kualitatif ;  (2)  genah  tetilikan,  tetilikan kalaksanayang  ring  buku  pupulan  satua bawak  basa  Bali  kawian  I  Gde  Dharna. Buku  pupulan  satua  bawak  basa  Bali kawian  I  Gde  Dharna  kapolihang  ring wewidangan  Singaraja  (toko  buku  Indra Jaya);  (3)  soroh  lan  wit data ;  soroh data sane  kapolihang  marupa  kruna/lengkara. Wit data kapolihang  ring  pupulan  satua bawak  basa  Bali  kawian  I  Gde  Dharna. Data sane  kapolihang  indik  wangun jroning  karya  sastra  lan  mustika  paajah- ajahan pawatekan; (4) kramaning mupulang data, mupulang data pidabdab sane
nyinahang sapunapi data kapolihang.  Tetilikan kualitatif molihang data marupa  kruna/lengkara.  Kramaning kanggen  mupulang data inggih  punika kramaning dokumentasi,  dokumentasi, ngwacen,  lan  nyatet (teknik  baca  catat) kanggen,  santukan data pupulan  satua bawak  basa  Bali  marupa  sesuratan (buku) ;  lan (5)    kramaning  lan data tureksa,  pidabdab  sane  kalaksanayang sajeroning data tureksa sakadi: (a) reduksi data ; (b) nlatarang
data ; (c)
panyutetan/ verifikasi .

## PIKOLIH LAN TETEPASAN
Pikolih lan tetepasan tetilikan wangun  jroning  karya  sastra  sajeroning pupulan  satua  bawak  basa  Bali  kawian  I Gde Dharna katlatarang ring sor puniki.
Murda  satua  bawak  kapertama Dadong  Kari.  Untengnyane  masawitra
leket.  Pragina,  wenten  telu  likur    pragina sane  kapanggihin  sakadi,  Dadong  Kari,  I Wayan  Rupa,  Pak  Kendur/Pak  Wenten,  I Ketut Oka/I Pacet, Dr. Ketut Nurija, I Gede Seruti,  Gusti  Satria,  Mayor  Gusti  Putu Wisnu,  Bapak  Letkol  Gusti  Ngurah  Rai, Luh  Sadri,  I  Putu  Astika,  Serdadu Belanda,  Tentara  Nica,  Pan  Gelgel/Pan Gombrang, I Gombrang, I Made Otar, Pak Metra,  Dayu  Mirah,  Dayu  Komang,  I Kadek,  I  Putu  Sutapa,  I  Putu  Astika,  lan Patih Gajah Mada.
Rerawatan,  rerawatan  indik  genah sakadi, di malun peken Sukasada, di Panji kelod  kauh,  di  duur  Gitgite,  di  rurunge,  di Banjar  Gintungan  desa  Selat,  di  Panji,  di Banjar  Tapuk  Basa  dangin  tukad  Panjine, di  kubune,  di  Beratan,  di  banjar  Petunge Sambangan, di Tangsi, di desa Sukasada, di  kota,  di  daganganne  Dadong  Kari, kubun/umahne  Dadong  Kari,  lan  di pateluan desane. Rerawatan galah sakadi,  pukul  lima  sabilang  sanja,  Tilem Sasih  Karo  dina  Saniscara  pukul  kutus, ituni  sanjane  pukul  nem,  saniscara,  jam dasa,  setonden  endag  matan  aine, tanggal  20  Nopember  1946,  i  maluan, sandikala,  peteng,  lan  buin  mani  ngedas lemahang.  Rerawatan  kahanan  sakadi, makenyem lega, sedih, jejeh, angin keras, bengong/kememegan,  dingin,  tangkejut, ngiki kedek, lan takut.
Lelintihan , ngangge  lelintihan  ka arep.  Pangresep , ngangge  pangresep jana  kaping  tiga.  Piteket,  dados  jana mangda  satata  mautsaha,  teleb  makarya, nenten  ngawi  biuta,  lan  nenten  minayang sesamen jana.
Murda  satua  bawak  kaping  kalih Tusing Ada Apa De. Untengnyane veteran durung    polih  gajih.  Pragina,  wenten limolas  pragina  sane  kapanggihin  sakadi, Bapa  Wenten,  I  Nyoman  Gatra,  Ni  Made Sutri,  Pak  Sanusi,  Bapak  Letkol  I  Gusti Ngurah Rai, I Gusti Ngurah Mayor, I Dewa Made  Diksa,  I  Made,  Ketut  Mas,  I  Putu Subaga,  Serdadu  Belanda,  Luh  Ayu,  Ni Made Gatri, I Putu Sarna, lan Pan Sinta.
Rerawatan,  rerawatan  indik  genah sakadi, di korsi tiingne, di paon, di kamare, di balene, di kamar mandi, di Pebantenan, ring  alas,  di  Gunung  Agung,  Sekumpul, Tanah  Aron,  Tegal  Amben  Seririt,  Alas Silangjanane, di korinne diwangan, di sisin
Vol: 5 No: 2, Tahun 2018 e-ISSN : 2599-2627
rurunge  gede,  di  bangkune  lantang,  di tegale,  di  dampar,  di  Puskesmas,  di kilometer  17  Pangkung  Bangka,  lan  di natahe.  Rerawatan  galah  sakadi,  semeng pesan  sawetara  pukul  enem,  buin  lima bulanne nuju redite, sawetara pukul kutus, pukul  setengah  dasa,  semengan,  petang sasih,  i  maluan,  malih  kalih  rainanne,  di Sukrane,  lan  tengai  Rerawatan  kahanan sakadi,  makenyem,  angseg-angseg,  lega, tangkejut,  bagia,  bengong,  sedih,  lan kendel pisan.
Lelintihan , ngangge  lelintihan  ka arep.  Pangresep , ngangge  pangresep jana  kaping  tiga.  Piteket,  dados  jana mangda  prasida  ngajinin  perjuangan  para pejuange  sane  sampun  nindihin  gumi kantos prasida jagate merdeka.
Murda  satua  bawak  kaping  tiga Sangkur  Mabet  Jamprah.  Untengnyane mabet  sugih.  Pragina,  wenten  solas pragina  sane  kapanggihin  sakadi,  Bapa Gede,  Ni  Made  Kerti,  I  Gede  Parta,  I Mara,  Tentara  Belanda,  Nica  Gandek,  I Dangin,  I  Catur,  Ketut  Jineng,  I  Mataram, lan Bapa Lingga.
Rerawatan,  rerawatan  indik  genah sakadi, di ampikne, di natahne, di korsine, di  warung,  di  paon,  di  kamar,  di  obag- obagan  jelanane,  di  perempatane,  di rumah  sakit,  lan  di  Kantor  Pemerintahan. Rerawatan  galah  sakadi,  semengan, petang  dina,  i  poan,  limang  tiban,  Sukra, sanjane  pukul  empat,  lan  i  maluan. Rerawatan kahanan sakadi, kebus dingin, tangkejut, mapangenan, bengong, makenyem,  ngeling,  sedih,  sebet,  lan sakit.
Lelintihan , ngangge  lelintihan  ka arep.  Pangresep , ngangge  pangresep jana  kaping  tiga.  Piteket,  dados  jana mangda nenten ngulurin momo lan nenten alpaka kapining guru rupaka/rerama.
Murda  satua  bawak  kaping  pat Pocol.  Untengnyane  mantu  bangras. Pragina,  wenten  telulas  pragina  sane kapanggihin  sakadi,  Men  Gede,  Pan Gede, I Made, I Ketut, I Nyoman,I Gede, I Ketut  (kurnanne  I  Gede),  Luh  Putu, Najimudin,  Nengah,  Ida  Bagus  Ngurah, Gusti Ngurah Made, lan  I Nengah Kawan.
Rerawatan,  rerawatan  indik  genah sakadi,  di  balene,  di  kamar,  di  ampike,  di Banjar Unasan Desa Gobleg, di pisagane,
di natahe,  di obag-obagan jelanan kamar, di  jumahan,  di  kamar  mandi,  lan  di  paon. Rerawatan galah sakadi, uli itelun, peteng pukul  solas,  nuju  perwani,  pukul  empat, petang  bulan,  selid  sanja,  telu  bulan, sabilang  peteng,  pukul  roras,  pukul  telu,  i maluan, peteng, ngedas lemahang, semengan  lan  nyanjaang.  Rerawatan kahanan sakadi, bengong, bagia, tengkejut,  ngeling,  gering  ngangseg, sengal-sengal  tur  sigsigan,  ujan  tatit, kerug, lan galak.
Lelintihan , lelintihan campuhan.
Pangresep , ngangge  pangresep  jana kaping  tiga.  Piteket,  dados  jana  mangda nenten  ngawi  biuta  lan  nenten  bangras  ri kala mabebaosan.
Murda  satua  bawak  kaping  lima Nyoman  Ayu.  Untengnyane  lascarya nglaksanayang swadharma. Pragina, wenten  pitu  pragina  sane  kapanggihin sakadi, Ni Nyoman Ayu, Bapak Bayupati, I Ketut  Jingga,  Tuan  Rudolf,  Tentara  Nica, Bung Amir, Bapa Sara.
Rerawatan,  rerawatan  indik  genah sakadi,  di  markas , di  umahne  Nyoman Ayu, di kursine, di ampike, di tengah jalan, di batune gede,  di rurunge, di ambene, di obag-obagan  jelanane,  di  sombah  kamar mandine,  di  duur  meja  makane,  di samping  balene,  di  kota,  lan  di  tangsi Seririt.  Rerawatan  galah  sakadi,  i  limang dina,  sanja,  sandikala,  redite  pukul  10, sore,  sanja  pukul  lima,  redite,  Saniscara, tengai,  lan  ngapoan.  Rerawatan  kahanan sakadi, bingung, egar makenyem, bengong, bagia, kememegan tur bingbang,  bagia  tur  kendel,  kamemegan tur bengong, sedih, jejeh, lan galak.
Lelintihan , ngangge  lelintihan  ka arep . Pangresep , ngangge  pangresep jana  kaping  tiga.  Piteket,  dados  jana mangda nenten madue rasa canidra sane banget kantos mademang jana.
Murda satua bawak kaping nem Tan Pamerih.  Untengnyane,  kalascaryan  para pejuang.  Pragina,  wenten  pat  belas pragina  sane  kapanggihin  sakadi,  I Pastima, Ida Bagus Gede, I Satia, I Kardi, Ida Ayu Sasih, I Kolar, I Brenges, I Wayan Intaran,  Tentara  Belanda,  Nang  Kepod, Bapa  Korea,  Bapa  Widen,  Bapa  Jati, Nyoman Bintang.
Vol: 5 No: 2, Tahun 2018 e-ISSN : 2599-2627
Rerawatan,  rerawatan  indik  genah sakadi,  di  Desa  Sulangga,  di  Munduk Saab  Banjar  Pebantenan,  ring  Banjar Selag  Rurung,  di  desa,  di  Munduk  Saab Puncak  Landep  duur  Desa  Panjine,  di Banjar  Kedu,  di  tampul  kubune,  di  bale- balene,  di  bucun  munduke,  di  Bukit Silangjanane, di pangkunge, di selat tukad Yeh Birune, di tampule, ring Gintungan, di tengah  kubune,  di  geria,  di  ambene,  di pamereman,  di  delod  desane  di  batan punyan  poh  anguse,  di  tanggun  desane badelod,  di  carike,  di  warung,  di  tengah rurunge,  lan  di  Kota  Pabean.  Rerawatan galah  sakadi,  pukul  kutus  semengan, pukul  dasa  peteng,  pukul  dasa  liwat limolas  menit,  pukul  dasa,  imaluan,  dasa rahina,  lan  tengah  lemeng.  Rerawatan kahanan  sakadi,  sungsut,  jejeh,  gedeg, jengah, makedekan,tangkejut, makenyem, bengong,  kamemegan,  sakit,  lan  kedek ngakak.
Lelintihan , ngangge  lelintihan  ka arep . Pangresep , ngangge  pangresep jana  kaping  tiga.  Piteket,  dados  jana mangda  nenten  malaksana  iwang  sakadi, dados penghianat bangsa , corah, sombong , degag, lan marikosa.
Murda  satua  bawak  kaping  pitu Pelabuhan  Buleleng.  Unteng,    Monumen Perjuangan Yudha Mandala Tama.
Pragina,  wenten  pitulas  pragina  sane kapanggihin  sakadi,  I  Gede  Ole,  Nang Geloyoh, Mr. I Gusti Ketut Puja, Ida Bagus Putra  Manuaba,  Kapten  I  Gede  Muka Pandan,  Kapten  I    Dewa  Suwija,  Letnan Wayan Mudana, Letnan Anang Ramli, Pak Ketut  Wijana/Pak  Item,  I  Gusti  Ngurah Rai, Mayor Anami, Ketut
Merta, Chookang,  Serdadu  Jepang,  Putu  Gatra,
Ni Nyoman Tantri, lan Ni Made Sayang.
Rerawatan,  rerawatan  indik  genah sakadi, Pelabuhan Buleleng, ring sor kayu Ketapange,  di  Pempatan  dajan  peken Anyare,  di  malun  umah  Chookange,  di kantor  bupatine,  di  gelebege,  di  malun- malun  tokone,  di  umah-umahe  sisin rurunge,  dangin  soan  durin  gudange,  di durin  Pura  Segarane,  di  rurunge,  lan  ring tepin segarane kauh. Rerawatan galahsakadi, nuju Saniscara, pukul setengah lima sore, pukul dasa, tanggal 8 Oktober 1945, tanggal 17-8-1945, tanggal 25  Oktober  1945,  pukul  10  semengan,
sabilang  wai,  tanggal  26  Oktober  1945, lan  tanggal  27  Oktober  1945.  Rerawatan kahanan sakadi, tengkejut, suryak-suryak, lan brangti.
Lelintihan , lelintihan campuhan . Pangresep , pangresep  jana  kaping  tiga. Piteket,  dados  jana  mangda  sida  tresna asih  lan  madue  rasa  seneng  sajeroning nelebin sejarah.
Pikolih lan tetepasan tetilikan mustika paajah-ajahan pawatekan pupulan  satua  bawak  basa  Bali    kawian  I
Gde Dharna 18 sane kapolihang, katlatarang ring sor puniki.
Sradha  bhakti,  kapanggihin  ring satua  bawak  sane  mamurda  Pocol. Data sane kapolihang sakadi puniki.
“Inget  teken  dewekne  kalahina  Pan Gede  bergerilya  sedeng  melingang pianakne I Gede mara petang bulan. Selid  sanja  Men  Gede  ngaturang bunga  di  Kemulan,  nunas  ring  ida sumangden Pan Gede selamet”. Sajeroning hiponim, sradha  bhakti kacihnayang  antuk  parilaksana  sakadi: ngaturang bunga, mabanten saiban, ngejot  wedang.  Men  Gede  sampun nglaksanayang  ajaran  agama.  Men  Gede selid  sanja  ngaturang  bunga  di  Kemulan sumangdena Pan Gede selamet.
Sradha  bhakti  kacihnayang  antuk parilaksana ngaturang bunga ring sanggah  kemulan,  lan  nunas  ica  ring  Ida Sang  Hyang  Widhi  Wasa.  Men  Gede nglaksanayang  mustika  paajah-ajahan pawatekan sradha bhakti malarapan antuk selid sanja ngastiti bhakti mangda manggih karahayuan.
Arjawa,  kapanggihin  ring  satua bawak sane mamurda Nyoman Ayu. Data sane kapolihang sakadi puniki.
Sambilanga nutur tusing
asena  suba  nganti  nemnem  tuan rudolf  nelahang  jaja.  Sambilanga kedek ia mamunyi, “Karena keenakan,  tidak  terasa  sudah  enam biji pisang gorengnya saya habiskan”.
“Tidak apa-apa, memang saya buat  ini  hanya  untuk  tuan”,  Ni Nyoman Ayu masaur sinambi makenyem.
Manut  arti gramatikal ,  parilaksana tuan  Rudolf    arjawa,  kasinahang  antuk
Vol: 5 No: 2, Tahun 2018 e-ISSN : 2599-2627
dane  ngangkenin  yening  sampun  nenem ngajeng  pisang  gorengne  Nyoman  Ayu. Bebaos  tuan  Rodulf    sane  nyambat  sara sampun  akeh  ngajeng  pisangne  Nyoman Ayu  pinaka  cihna  yening  dane  arjawa, yadiastun  sampun  akeh  ngajeng  pisang, nanging  nenten  kemad  jani  ngorahang ring Nyoman Ayu.
Parilaksana  pongah  juari  saking tuan  Rodulf  wantah  utsaha  dane  mangda prasida  sida  angganyane  satata  kagugu sajeroning  wacana  kapining  Ni  Nyoman Ayu. Ni Nyoman Ayu ngajinin bebaos, lan laksana tuan Rodulf sane arjawa ngangkenin sampun akeh ngajeng pisang gorengne.  Punika  cihna  yening  tuan Rudolf  madue  mustika  paajah-ajahan pawatekan  arjawa  ri  kala  magenduwirasa sareng Nyoman Ayu.
Awiwahara,  kapanggihin  ring  satua bawak sane mamurda
Pelabuhan
Buleleng. Data sane  kapolihang  sakadi puniki.
Dinane ento Komandan BKR, ngaukin  Kapten  Muka  Pandan, Letnan Anang Ramli, Letnan Wayan Mudana.  Dugase  ento  kabenengan pesan  Pak  Ketut  Wijana  alias  Pak Item,  mara  gati  teka  uli    majalan batis  uli  Tabanan  ngajak  pasukan, lakar  bareng  sutindih  teken  Bali. Keto  masi  dane  I  Gusti  Ngurah  Rai durinan  rauh  uli  Badung,  masi ngajak rombongan. Petemuane dugase  ento  mutusang  sumangden petenge ngadaang gerakan nuunang bendera Belandane, nganti aji merah putih.
Manut arti gramatikal , para pejuange yadiastun mabinayan agama, kasta, nanging  prasida    masikian  sajeroning parum/maremug  makinkin  ngwentenang pangrencana nedunang bendera Belandane.
Para  pejuange  wenten  sane  saking dura  Bali,  wenten  sane  pragusti,  jaba  lan jabatanne  matios-tiosan,  nanging  para pejuange prasida  masikian satya nindihin jagat  Bali.    Parilaksana  para  pejuange sane  prasida    narima  pabinayan  agama, kasta,  lan  ngajinin  parilaksana  pejuang sane  lianan,  kasengguh  para  pejuange madue  mustika  paajah-ajahan  pawatekan awiwahara sajeroning kahuripannyane.
Tinut  sesana,  kapanggihin  ring satua  bawak  sane  mamurda  Sangkur Mabet  Jamprah. Data sane  kapolihang sakadi puniki.
Madingehang  pamunyin  panakne buka  keto,  Bapa  Gede  kedek  di kenehne.  Masaut  lantas  ia  banban tur  alus,  “Ooo,  keneh  caine  apang bapa ngadep jabatan bapane , keto? Enden  malu,  Gede.  Adenan  bapa mati  makenta  ngajak  cai  lan  adine, padaan cai nunden bapa ngalih daar majalaran  ngadep  jabatan.  Depang anake  lenan  malaksana  buka  keto. Bapa  takut  teken  sumpah  jabatan bapane  dugas  lantika  dadi  pegawe, takut  teken  karma  pala,  sawireh bapa  ngayasaang  cai  ajak  adine. Mani  poan  apang  tusing  cai  ningeh pamunyin  anak  dirurunge,  ngelahe ban  bapane  korupsi.  Di  aape  dong saja tusing ada anak juari ngomong. Sakewala tundune ajak liu nulisin”. Manut  arti gramatikal ,  Bapa  Gede anut  ring  tata  parilaksana  sajeroning dados pejabat , kacihnayang antuk parilaksana  Bapa  Gede  sane    becik  eling ring sumpah jabatan .
Bapa  Gede  takut  yening  prade korupsi kapungkuran  dados  orta  ring pakraman.  Bapa  Gede  sajeroning  dados pejabat sampun  tinut  sesana  sajeroning makarya  nenten  kayun  ngadep jabatan sane  sampun  kapolihang.  Malarapan kawentenane  punika,  Bapa  Gede  madue mustika  paajah-ajahan  pawatekan  tinut sesana .
Teleb  makarya,  kapanggihin  ring satua  bawak  sane  mamurda  Sangkur Mabet  Jamprah. Data sane  kapolihang sakadi puniki.
Sujatinne  Bapa  Gede  dadi  pegawe negeri suba gede pangkatne, sawireh  dugas  revolusine  ia  dadi manggala,  buina  ia  mula  saja  dueg. Lenan  teken  ento  Bapa  Gede  polos pesan  dadi  pegawe  tusing  nyak ngadep  jabatanne  anggona  ngalih pipis.  Ento  masih  ane  ngeranayang idupne asaksanayan pesan.
Manut  arti gramatikal ,  yadiastun Bapa  Gede  daweg  revolusine  dados manggala, sakewanten Bapa Gede satata kukuh/anteng makarya nenten nyak
Vol: 5 No: 2, Tahun 2018 e-ISSN : 2599-2627
ngadep jabatanne anggena ngrereh jinah. Punika  maka  cihna  yening  Bapa  Gede madue  mustika  paajah-ajahan  pawatekan teleb makarya sajeroning kahuripannyane, yadiastun jabatanne sampun tegeh nanging  nenten nyak ngulah aluh ngadep jabatane. Bapa Gede satata ngutamayang kabecikan  sajeroning  dados  jana  anteng makarya.
Ngawi parindikan anyar,
kapanggihin  ring  satua  bawak  sane mamurda Dadong Kari. Data sane kapolihang sakadi puniki.
I  maluan  dugas    Dadong  Kari enu  ceteng,  gaginane  madagang matanja  ka  desa-desa,  ngadep  isin paon  buka  sera,  uyah,  asem,  be gerang, pindang, muah bajo.
Kacang manyahnyahne Dadong Kari  kasub  pesan  teken  rempuh turmaning  renyah.  Tusing  nyama- nyamane  di  Sukasada  dogen  ane ngalaisang, sakewala jantos ka kota. Manut  arti gramatikal ,    kasinahang Dadong Kari daweg dumun kantun ceteng geginane  matanja  ka  desa-desa,  ngadep isin  paon  buka  sera,  uyah,  asem,  be gerang,  pindang,  muah  bajo,  duaning sampun  lingsir  mautsaha  ngawi usaha anyar  inggih  punika  dados  dagang kacang,  yadiastun  dados  dagang  kacang nenten ja pakaryan sane anyar, sakewanten  Dadong  Kari  ngadol  kacang manyahnyah  sane  rempuh  pisan,  ngadol kacang manyahnyah sane rempuh kasengguh ngawi parindikan anyar duaning  daweg  punika  durung  wenten sane ngadol kacang manyahnyah rempuh. Manut  kawentenane  punika,  Dadong  Kari madue  mustika  paajah-ajahan  pawatekan ngawi parindikan anyar.
Sida ngraga, kapanggihin ring satua bawak  sane  mamurda  Pocol Data sane kapolihang sakadi puniki.
“Pan Gede anak mula tusing ngelah nyen.  Ia  lekad  buka  batun  buluane, ngelecir  padidiana  pesan.  Meme bapanne  suba  makelo  ngalahin, senun Pan Gedene Bajang. Buina ia lekad  di  tanahe  perangan,  tuh kaang”.
Manut  arti gramatikal, Pan  Gede saking  alit sampun  nenten  madue rerama nglintik  buka  batun  buluane,  nika  sane
ngawi Bapa Gede  sida ngraga sajeroning kahuripannyane.
Parilaksana    sane  nenten  muatang wantuan  jana  siosan,  sakadi  parilaksana Bapa  Gede  kasengguh  jana  madue mustika  paajah-ajahan  pawatekan  sida ngraga,  santukan  Bapa  Gede  nenten satata  nyagerang  jana  siosan  ri  kala muputang pakaryan ring kahuripannyane.
Nenten  minayang  sesamen  jana, kapanggihin  ring  satua  bawak  sane mamurda  Nyoman  Ayu. Data sane kapolihang sakadi puniki.
“Sakewala  Ni  Nyoman  nyanggra  tur ngayahin para pejuange ane singgah  di  umahne  tusing  taen mabinayan”.
Sajeroning hubungan  kesetaraan, lengkara  “nyanggra  tur  ngayahin  para pejuange  ane  singgah  di  umahne  tusing taen  mabinayan”  kaangkenin madue  arti pateh  s areng  “nenten minayang  sesamen jana”.
Ni  Nyoman  Ayu  nenten  minayang padewekannyane sareng jana sane tiosan.  Ni Nyoman nyanggra tur ngayahin para pejuange sane singgah ring umahne nenten  mabinayan,  nika  maka  cihna yening  Ni  Nyoman  Ayu  madue  mustika paajah-ajahan pawatekan nenten minayang sesamen jana sajeroning kahuripannyane.
Rasa meled uning, kapanggihin ring satua  bawak  sane  mamurda  Pelabuhan Buleleng. Data sane  kapolihang  sakadi puniki.
“Kaki,  kayu-kayune  ane  majujuk ento  lad  apa  sih?,  I  Gede  Ole mataken  sinambi  matujuang.”  I Gede  Ole  matakon  malih,  “Kija kirima sampi, celeng, kopi pada?” Manut  arti gramatikal ,  parilaksana  I Gede Ole sane matakon kapining kakinne maka cihna madue rasa meled uning ring parindikan  sane  kacingakin.  Rasa  meled uning kacihnayang antuk parilaksana sane satata  mautsaha  mangda  prasida  uning parindikan  sakadi  sane  kacingakin,  maka duaning I Gede nyingakin kayu-kayu sane majujuk  ring  Pelabuhan,  ri  kala  punika  I Gede mamanah mangda tatas uning indik kasujatian kayune punika.
Siosan  ring  punika,  I  Gede  malih mataken ring kakinne indik sampi, celeng,
Vol: 5 No: 2, Tahun 2018 e-ISSN : 2599-2627
kopi  baktane  ring  dija  manten.  Kakinne nyaritayang  napi  sane  katakenin  sareng  I Gede.  Kawentenan  I  Gede  sane  seneng mataken,  maka  cihna  I  Gede  madue mustika  paajah-ajahan  pawatekan  rasa meled uning.
Dharma  negara,  kapanggihin  ring satua  bawak  sane  mamurda  Tusing  Ada Apa  De. Data sane  kapolihang  sakadi puniki.
Ento ada timpal veteran ane madan Pak  Sanusi,  uli  Patas,  Kecamatan Gerokgak.  Apang  bapa  nawang,  ia bareng-bareng  ajaka  Bapak  Letkol  I Gusti  Ngurah  Rai  ka  Jawa  ngalih senjata,  ia  bareng  long  march  ka Gunung  Agung,  bertempur  ditu  di Sekumpul,  di  Tanah  Aron,  nyegat kapten  serdadu  Belandane  di  Tegal Amben  Seririt,  kayang  jani  masi tonden teka eska maan gajihne. Manut  arti gramatikal ,  Pak  Sanusi sareng  Bapak  Letkol  I  Gusti  Ngurah  Rai madue  parilaksana  sane  sutindih  lan ngutamayang panegara kacihnayang antuk  dane  ka  Jawa  ngrereh  senjata, sareng  long  march  ka  Gunung  Agung, bertempur  di  Sekumpul,  di  Tanah  Aron, nyegat  kapten  serdadu  Belandane  di Tegal Amben Seririt.
Yadiastun  Pak  Sanusi  saking  Patas Kecamatan  Gerokgak,  malarapan  rasa semangat sane  ageng  lan  ngutamayang panegara  mangda  prasida    merdeka, sareng  raris  dane  matempur  long  march ka  Gunung  Agung.  Madasar  antuk  rasa dharma  negara  sane  ngawi  Pak  Sanusi sareng  Bapak  Letkol  I  Gusti  Ngurah  Rai matempur  ring  Tanah  Aron  lan  nyegat kapten  serdadu  Belandane  di  Tegal Amben Seririt. Manut kawentenane punika, Pak Sanusi sareng Bapak Letkol I
Gusti  Ngurah  Rai  madue  mustika  paajah- ajahan pawatekan dharma negara, kacihnayang antuk sang makakalih dados pejuang  nindihin  jagat  lan  ngutamayang panegara mangda sida merdeka.
Ngajiang  kawagedan,  kapanggihin sajeroning    satua  bawak  sane  mamurda Pelabuhan Buleleng. Data sane kapolihang sakadi puniki. “Tengkejut pesan ane nglaksanayang tugas  nureksain,  ninggalin  timpalne makakeb maurab getih. Mara
badinganga,  sajaan  suba  Ketut  Merta uli  Liligundi  ane  mati.  Ia  ane  dadi tumbal kapertama mati sangkan kawangun  Monumene  di  Pelabuhan ento”.  I  Kaki  matujuang  monumene badangin,  ane  suba  liu  ada  anak  ditu, lakar mabalih matan aine leb.
Manut  arti gramatikal ,  pejuange sane padem ring Pelabuhan inggih punika mawasta  Ketut  Merta  saking  Liligundi dados  tumbal  kapertama.  Mawit  saking kawentenane  punika,  parajanane  madue rasa  ngajiang  kawagedan  pejuange  sane padem malarapan antuk ngwangun Monumen perjuangan ring Pelabuhan.
Parilaksana  parajana  sane  narima lan  ngangkenin  utsaha  perjuangan  para pejuange sane sampun mautsaha nindihin gumi kantos ngemasin padem, kasengguh parajana  punika  ngajiang  kawagedan  lan pikolih para pejuange. Parajanane nglaksanayang  mustika  paajah-ajahan pawatekan ngajiang kawagedan, macihna kawangun  raris  Monumen  Perjuangan Yudha  Mandala  Tama  ring  Pelabuhan Buleleng.
Masawitra,  kapanggihin  ring  satua bawak sane mamurda Nyoman Ayu. Data sane kapolihang sakadi puniki.
“Terimakasih Bung Amir”. Ni Nyoman Ayu ngencolang
tindakanne  majalan.  Bung  Amir majujuk bengong ningalin pakalahne Ni Nyoman Ayu jantos ilang adegne di rurunge mamengkol. Bagia pesan kenehne  prasida    mapaomongan padaduanan ngajak Ni Nyoman Ayu turmaning maisi pangidihne.
Manut arti gramatikal , Bung Amir lan Nyoman  Ayu  masawitra,  kacihnayang antuk sang makakalih magenduwirasa, tur pangidihne Bung Amir prasida  kadagingin antuk Nyoman Ayu.
Bung  Amir  bagia  pisan  sampun prasida    magenduwirasa  sareng  Nyoman Ayu, sapunika taler Nyoman Ayu ngaturang  rasa  suksma  ring  Bung  Amir, indike  punika  maka  cihna  yening  sang makakalih  sampun  masawitra  leket  pisan prasida    paras-paros,  pantaraning    Bung Amir  lan  Nyoman  Ayu  sampun  madue mustika paajah-ajahan pawatekan masawitra.
Vol: 5 No: 2, Tahun 2018 e-ISSN : 2599-2627
Santi  rasa,  kapanggihin  ring  satua bawak  sane  mamurda  Dadong  Kari. Data sane kapolihang sakadi puniki.
“Yadiastun  keto  tusing  ada  ane sebet,  sawireh  Dadong  Kari  bisa ngaba  dewek,  tusing  taen  sinted teken  anak  mabelanja,  yadiastun anake  mabelanja  muaka  ngojog  I Dadong  tur  morahan  nganggeh. Buina  I  Dadong  tusing  taen  gedeg yening  candaina  teken  bajang- bajange”.
Manut  arti gramatikal ,  kasinahang kawentenan  Dadong  Kari  bisa  ngaba dewek,  tusing  taen  sinted  teken  anak nganggeh,  taler  nenten  naenin  gedeg yening  candaina  sareng  bajang-bajange, maka cihna parilaksana Dadong Kari santi rasa sajeroning kahuripannyane.
Lengkara  “Tusing  taen  sinted”, “Tusing  taen  gedeg” bersinonim sareng “santi  rasa”.  Santukan  parilaksana  tusing taen  sinted,  lan  tusing  taen  gedeg  maka cihna parilaksana sane ngawi karahayuan.
Anteng  ngwacen,  kapanggihin  ring satua bawak sane mamurda Dadong Kari. Data sane kapolihang sakadi puniki.
I Wayan buin mamunyi, “Oooo saja.  Di  buku  “Bali    Berjuang”-e maan kabaca unduk Perang Puputane di Marga ento. Tanggal 20 Nopember 1946. Dugase ento Bapak  Letkol.  I  Gusti  Ngurah  Rai, Mayor  I  Gusti  Putu  Wisnu  gugur sareng  Pasukan  Ciung  Wenarane. Liunne ane gugur dugase ento ajaka 96.  Yan  manut  di  bukune  siat Puputan  Margaranane  ento  rame pesan.  Serdadu  Belandane  mulane kalilih.  Lantas  ia  nekaang  wantuan kapal  terbang  uli  Surabaya.  Kapal terbange ene suba ngiber sambilanga  nembakin,  ngulungang bom,  gas  air  mata  uli  baduur.  Yan tusing  ada  kapal  terbange  ento, pasti kalah Belandane.”
Manut arti gramatikal , I Wayan polih ngwacen buku  “Bali    Berjuang”  indik Perang  Puputane  di  Marga  Tanggal  20 Nopember  1946.  Kawentenane  punika maka  cihna  I Wayan  madue  rasa  seneng ngwacen  malajahin  parindikan  mangda molihang pikolih.
Pikolih  I  Wayan  anteng  ngwacen prasida    nguningin  indik  Perang  Puputan Margaranane,  daweg I Gusti Ngurah Rai, Mayor  I  Gusti  Putu  Wisnu  gugur  sareng Pasukan
Ciung Wenarane. Maka cutetnyane  I  Wayan  sampun  anteng ngwacen mangda molihang pikolih marupa  widya  pangweruhan  indik  Perang Puputan  Margarana.  Manut  kawentenane punika,  I  Wayan  madue  mustika  paajah- ajahan pawatekan anteng ngwacen.
Ulati  pawongan,  kapanggihin  ring satua bawak sane mamurda Dadong Kari. Data sane kapolihang sakadi puniki.
“Dadong  inget  pesan  tekening  Pan Kendur,  dane  sayang  tur  dana pesan  teken  Dadong.  Yen  dane rauh  uling  Jerone  di  Penataran, musti singgah di kubun Dadonge tur ngicen Dadong pipis”.
Sajeroning hiponim , ulati  pawongan kacihnayang  antuk,  (wantuan  dana/jinah, wantuan barang/alat ,  wantuan pakaian , wantuan ubad, wantuan sembako ). Manut kawentenane  punika,  Pak  Kendur  madue mustika  paajah-ajahan  pawatekan  ulati pawongan  kacihnayang  antuk  yening dane  rauh  uling  Jerone  di  Penataran, musti  singgah  di  kubun  I  Dadong  tur ngicen    jinah.    Wantuan  marupa  jinah punika  sane  nyinahang  Pak  Kendur  ulati pawongan kapining Dadong Kari.
Wantuan  jinah  sane  kaicen  olih  Pak Kendur  majeng  Dadong  Kari  maka  cihna yening  Pak  Kendur  ulati  pawongan sajeroning kahuripannyane.
Ulati  palemahan,  kapanggihin  ring satua  bawak  sane  mamurda  Tusing  Ada Apa  De. Data sane  kapolihang  sakadi puniki.
“Di natahne katanem punyan buluan telung  puun,  keto  masi  taneman bunga-bungaan.  Hias  pesan  baane ngatur  natahne.  Tongos  umahne Bapa  Wenten    di  tegehe.  Bapa Wenten  di  tegale  mulungin  punyan buluan, wenten nem dasa puun”. Manut  arti gramatikal , Bapa Wenten ulati  palemahan  maka  cihna    di  natahne katanem  punyan  buluan,  bunga-bungaan. Siosan  ring  punika,  natahne  taler  asri pisan.    Bapa Wenten  di  tegalne  mulungin punyan  buluan,  wenten    sawetara  nem dasa  puun.  Punika  maka  cihna  Bapa
Vol: 5 No: 2, Tahun 2018 e-ISSN : 2599-2627
Wenten  madue  mustika  paajah-ajahan pawatekan    ulati  palemahan,  santukan sampun  prasida    miara  palemahannyane sakadi karesikan ring natahnyane, ngangge palemahan mangda maguna ring kahuripan,  lan  kacihnayang  antuk  nanem bunga/woh-wohan ring tegalne.
Tinut swadharma lan Tresna negara,  kapanggihin  ring  satua  bawak sane  mamurda  Tan  Pamerih. Data sane kapolihang sakadi puniki.
Ida Ayu Sasih sedek nenun,
sambilang  ida  magending.  Mara telung  baris  ida  mapupuh  ginada, nangis  okane  ane  ketutan,  mara mayusa  lima  bulan.  Gagesonan  Ida Ayu  matangi  ngaranjing  mulihan.  Di pamereman kalanturang pupuh ginada  jaya  pranane  jantos  okane sirep  buin.  Di  subane  okane  leplep sirepne,  mawali  Ida  Ayu  Sasih nutugang nenun.
Manut arti gramatikal , Ida Ayu Sasih sayang  lan  anteng  pisan  ngempu  okanne sane  kantun  alit.  Swadharmaning  dados biang  sinah  madue  rasa  tinut  swadharma ngupapira  okanyane.  Parindikane  punika maka  cihna  yening  Ida  Ayu  Sasih  madue mustika  paajah-ajahan  pawatekan  tinut swadharma  ngupapira  mangda  okanyane dados  suputra.  Ida  Ayu  Sasih  taler makarya  tenunan,  ri  kala  nenun  yening okanyane  nangis  tetunane  kararianang, kalanturang malih yening okanne sampun sirep. Indike punika maka cihna yening Ida Ayu  Sasih  satata  eling  dados  biang  patut ngupapira okanyane.
Manut  arti gramatikal ,  Parilaksana Ida  Ayu  Sasih  ri  kala  nenun  sambilanga matembang  pupuh  ginada  maka  cihna dane madue mustika paajah-ajahan tresna  negara,  dane  prasida  ngajinin budaya  Bali  sakadi  matembang  pupuh ginada.  Indike  punika  maka  cihna  yening Ida  Ayu  seneng  ngukuhang  budaya  Bali malarapan  antuk  matembang  ginada jayaprana.  Jana  sane  ngajinin  budaya kabaos jana punika ngajinin tetamian sane wenten  ring  panegaranyane.  Siosan  ring punika,  Ida  Ayu  sasih  taler  ngajinin rabinne  ri  kala  dados  pejuang  nindihin panegara mangda sida merdeka.
Tetilikan wangun jroning karya sastra
lan mustika paajah-ajahan
pawatekan sajeroning karya sastra sujatinnyane  sampun  kalaksanayang  olih panilik  lianan.  Mawit  saking  kawentenane punika panilik nyaihang pikolih lan tetepasan  tetilikan  puniki  sareng  tetilikan panilik  lianan,  sakadi:  (1)  tetilikan  Ni Kadek  Juniari, kapolihang  pitu  wangun jroning  karya  sastra,  dadosnyane  pateh sareng  tetilikan  puniki.  Satua  Ni  Daha Mayus  kapolihang  papat  pikenoh  paajah- ajahan  pawatekan,  lan  satua  Ni  Wayan Sedih  kapolihang  akutus  pikenoh  paajah- ajahan  pawatekan;  (2)  tetilikan  Ni  Putu Nova Kartika Sari, kapolihang pitu wangun jroning  karya  sastra,  dadosnyane  pateh sareng  tetilikan  puniki.  Mustika  paajah- ajahan  pawatekan  kapolihang  14,  yening tetilikan puniki kapolihang 18.
Manut kawentenan ring ajeng, sesampune kasaihang pantaraning tetilikan  puniki  sareng  tetilikan  Ni  Kadek Juniari  lan  Ni  Putu  Nova  Kartika  Sari prasida kawedarang pabinayannyane sakadi: (1) tetilikan puniki akehan molihang mustika paajah-ajahan
pawatekan ring karya sastra satua bawak; (2) ri sampune panilik nguratiang tetepasannyane,  ri kala nlatarang data Ni Kadek  Juniari  lan  Ni  Putu  Nova  Kartika Sari nenten  nganggen  widya  tata  arti;  (3) tetilikan Ni Kadek Juniari lan Ni Putu Nova Kartika Sari nenten pupulan satua bawak, tetilikan  puniki  nilikin  pupulan  satua bawak;  (4)  tetilikan  puniki  ngangge  widya arti  nlatarang  mustika  paajah-ajahan pawatekannyane.
Tetilikan ngangge widya arti sajeroning  nlatarang  mustika  paajah- ajahan  pawatekan  kasengguh  tetilikan sane  anyar  krana  durung  wenten  sane nglaksanayang.  Sayuaktinnyane,  widya arti  mabuat  kanggen  turmaning  madue kaluihan ngawi tetilikan sayan jangkep lan tata  cara  nlatarang  datanyane  matiosan sareng tetilikan panilik lianan.

## PAMUPUT
Prasida  kacutetang  wangun  jroning karya  sastra  sajeroning  pupulan  satua bawak  basa  Bali  kawian  I  Gde  Dharna wenten pitu sakadi: (1) murda; (2) unteng;
Vol: 5 No: 2, Tahun 2018 e-ISSN : 2599-2627
(3)  pragina;  (4)  rerawatan;  (5) lelintihan;
(6) pangresep; lan (7) piteket. Mustika  paajah-ajahan  pawatekan sajeroning pupulan satua bawak basa Bali kawian  I  Gde  Dharna  wenten  18  sakadi: (1)  sradha  bhakti;  (2)  arjawa;  (3) awiwahara;  (4)  tinut  sesana;  (5)  teleb makarya;  (6)  ngawi  parindikan  anyar;  (7) sida ngraga; (8) nenten minayang sesamen jana;  (9)  rasa meled  uning;  (10) dharma  negara;  (11)  tresna  negara;  (12) ngajiang  kawagedan;  (13)  masawitra; (14) santi rasa; (15) anteng ngwacen; (16) ulati  pawongan;  (17)  ulati  palemahan;  lan (18) tinut swadharma.
Piteket kawedarang majeng ring: (1) sisia/mahasisia  mangda  nguratiang  satua bawak  basa  Bali,  madaging  kaluihan mustika  paajah-ajahan  pawatekan  sane patut kanggen sesuluh lan kalaksanayang; (2)  sang  sane  ngwacen  mangda  sayan urati,  lan  mautsaha  nglestariang  tetamian panglingsire  indik  satua  bawak.  Satua bawak  madaging  kaluihan,  pangresep wangun  jroning  karya  sastra,  lan  mustika paajah-ajahan  pawatekan;  (3)  panilik lianan  mangda  sida  nglimbakang  malih daging  tetilikan  sane  mapaiketan  sareng basa  Bali,  utaminnyane  wangun  jroning karya  sastra  lan  mustika  paajah-ajahan pawatekan.

## KAPUSTAKAAN
Anindyarini,  Atikah  lan  Sri  Ningsih.  2008.
Bahasa  Indonesia .  Jakarta:  Pusat Perbukuan  Departemen  Pendidikan Nasional.
Arikunto,  Suharismi.  2005. Manajemen
Penelitian. Jakarta: PT Rineka Cipta.
Juniari, Ni Kadek. 2015. Seseleh Wangun lan  Pikenoh  Pendidikan  Karakter ring  Satua  Ni  Daha  Mayus  lan  Ni Wayan Sedih. Skripsi (nenten kamijilang). Jurusan Pendidikan Bahasa Bali, FBS Universitas
Pendidikan Ganesha.
Koesoema,  A  Doni.  2007. Pendidikan Karakter  Strategi  Mendidik  Anak  di Zaman Global. Jakarta: Grasindo.
Nasrullah,  Feri  Jon.  2015.  “Pendidikan Karakter  pada  Anak  dan  Remaja”. Malang: Jurusan Magister  Psikologi,
Universitas  Muhamadiyah  Malang. Tersedia pada http://mpsi.um.ac.id/files/file/483486 %20Feri%20Jon.pdf. (diakses tanggal  28 Desember 2016).
Nurgiyantoro,  Burhan  lan  Anwar  efendi.
2013.  “Prioritas  Penentuan  Nilai Pendidikan Karakter Dalam Pembelajaran Sastra Remaja”. Cakrawala Pendidikan Jurnal, Volume  XXXII,  Nomor  3  (kaca.382- 393). Sari,    Ni  Made  Purnami  lan  I  Nyoman
Suparsa.
2011.”Peningkatan Kemampuan  Menganalisis  Unsur
Intrinsik  Cerpen  Melalui Metode Diskusi  Jenis Buzz  Group Pada Siswa Kelas VIII A SMP Dwi Jendra Gianyar Tahun Pelajaran 2011/2012”. Jurnal Santiaji Pendidikan, Volume  3,  Nomor  2 (kaca.123-131).
Sari,  Ni Putu Nova Kartika. 2015. Seseleh
Wangun  lan  Pikenoh  Pendidikan
Karakter Cerpen Katemu ring Tampak Siring ring Modul
Pendidikan  Basa  Daerah  Bali  SMA
Kelas X. Skripsi (nenten kamijilang). Jurusan  Pendidikan  Bahasa  Bali, FBS Universitas Pendidikan Ganesha. Soetantyo,  Sylvia  Primulawati.  2013. “Peranan Dongeng Dalam pembentukan Karakter siswa
Sekolah  Dasar”. Jurnal  Pendidikan,
Volume 14, Nomor 1 (kaca.44-51).
Sukmana,  Ena  lan  Lukman  Budiman.
2010. “Hubungan Semantik”. Tersedia pada klikeazy.blogspot.co.id/2011/01/hub ungan-semantik.html?m=1.  (diakses tanggal 27 Desember 2016). Suwandi, Sarwiji. 2008. Semantik Pengantar Kajian Makna. Yogyakarta: Media Perkasa.
Suwija,  I  Nyoman  lan  I  Gede  Manda.
2015. Widia  Sari  Basa  lan  Sastra Bali 3. Denpasar.